รบกวนสอบถามค่ะ ปกติดิฉันฉีดยาคุมแบบ 3 เดือน หลังจากครบกำหนดแล้วไข่จะตกเมื่อไหร่ค่ะ เพราะจากการฉีด 2 ครึ่งล่าสุดนัด 5 กพ. 61(เป็นการนัดล่วงหน้าก่อนครบกำหนดจริง 7 วัน) ดิฉันไปฉีด 6 กพ.61 จนครึ่งล่าสุดนัด 29 พค. (เป็นการนัดล่วงหน้าก่อนครบกำหนดจริง 7 วันเช่นเดิมค่ะ ) แต่ดิฉันลืมที่นัด แล้วมีเพศสัมพันธ์แบบไม่ป้องกันวันที่ 5 พ.ค และ อีกครั้งคือ 9 พ.ค จนมานึกได้วนที่ 10 พ.ค ว่าต้องฉีดยาแบบนี้ถ้าฉีด 11พ.ค จะต้องรอยาออกฤทธิ์กี่วันค่ะ แล้วที่มีเพศสัมพันธ์จะมีโอกาศท้องใหมค่ะ
สวัสดีค่ะ หากวันที่ฉีดยาคุมกำเนิดเข็มสุดท้ายไปเมื่อ 6 ก.พ. กำหนดนัดฉีดยาคุมในครั้งต่อไปควรเป็น 1 พ.ค. ดังนั้นถือว่าเลยกำหนดฉีดยาคุมไปนานเกือบ 2 สัปดาห์แล้ว โอกาสที่จะตั้งครรภ์จากการมีเพศสัมพันธ์ในวันที่ 5 และ 9 พ.ค. จึงอาจมีได้ แต่ก็ถือว่าน้อยมากอยู่ เนื่องจากส่วนใหญ่การตกไข่และโอกาสที่จะตั้งครรภ์ต่อหลังจากหยุดฉีดยาคุมกำเนิดคือ 4-10 เดือนส่วนใหญ่หากเลยกำหนดฉีดยาคุมกำเนิดไปนานแล้ว แนะนำควรรอให้ประจำเดือนมาเสียก่อน แล้วจึงค่อยไปฉีดยาคุมกำเนิดค่ะ เพื่อให้แน่ใจว่าไม่มีการตั้งครรภ์เกิดขึ้น แต่หากต้องการฉีดยาคุมต่อ ต้องรอให้ยาออกฤทธิ์ก่อนอย่างน้อย 7 วันค่ะ ดังนั้นควรงดการมีเพศสัมพันธืหรือใช้ถุงยางอนามัยไปก่อนอย่างน้อย 1-2 สัปดาห์ค่ะ